“Black Adam” Kuasai Box Office Global, Kutip AS$140 Juta Pada Minggu Pertama
The Rock membuktikan bahawa, setiap filem lakonannya pasti menarik ramai penonton ke panggung wayang.  Filem terbarunya, yang juga entri terkini DC Universe, Black Adam, berjaya menguasai box office global dengan meraih kutipan AS$140 juta.  Dari jumlah tersebut, AS$67 juta dikutip di pasaran domestik AS, sekaligus menjadi kutipan minggu pembukaan tertinggi dalam karier The Rock. Filem itu juga turut menunjukkan prestasi baik di pawagam IMAX dengan kutipan sebanyak AS$10.8 juta Black Adam dijangka terus menguasai pasaran box office sebelum Black Panther 2 memasuki pawagam pada 2 November ini.  Berdasarkan watak Komik DC yang cipta oleh Otto Binder dan C.C. Beck, Black Adam diarahkan oleh Jaume Collet-Serra (The Shallows, Jungle Cruise) dari skrip yang ditulis oleh Rory Haines dan Sohrab Noshiryani.  Turut membintangi filem ini adalah Pierce Brosnan sebagai Doctor Fate, Noah Centineo sebagai Atom Smasher, Quintessa Swindell sebagai Cyclone, dan Aldis Hodge sebagai Hawkman. Barisan pelakon lain termasuklah Sarah Shahi, Marwan Kenzari, James Cusati-Moyer, Bodhi Sabongui, Mo Amer, dan Uli Latukefu. Black Adam kini sedang ditayangkan di pawagam tempatan. 